हमारे हिंदुस्तान में तकरीबन 17 लाख ऐसे लोग हैं जिनके पास घर नहीं हैं. यह 2011 की जनगणना का आंकड़ा है. दिलचस्प यह है कि इन 17 लाख लोगों के अलावा भी पन्नियों या ऐसे कच्चे घरों में रहने वालों की एक बड़ी संख्या है जिन्हें यह जनगणना बेघर नहीं मानती. तस्वीर देखकर आप तय कर लीजिए कि इसे घर कहा जाएगा या नहीं कहा जाएगा. हम सोचते हैं कि केवल शहरों में ही बेघरबार लोग सड़कों पर सोते हैं, जिन्हें सड़कों या गलियारों में सोने से रोकने के लिए कीलें ठुकवा दी जाती हैं. 2022 तक का समय तो दे दीजिए. यह वह साल होगा जब हमारी सरकार सभी के लिए आवास की व्यवस्था कर देगी, पर क्या सचमुच?